stanford-oval/wikipedia huggingface dataset:
Mestareiden mestari
Jaksot > Ensimmäinen kausi

Ensimmäisen jakson ensimmäinen kilpailu oli nimeltään Sähkölabyrintti, jonka voitti Toni Nieminen. Toinen kilpailu oli nimeltään Pisan torni, jossa voiton vei Timo Peltomaa. Kahdessa kilpailussa vähiten pisteitä saivat Anne Haanpää ja Sanna Stén, joten he joutuivat Yötestiin. Haanpää hävisi kaksintaiston, mutta hän sai vielä toisen mahdollisuuden ja pääsi jatkamaan kilpailua.
Toisessa jaksossa urheilijat kilpailivat joukkueina. Jakson päätteeksi kaksi vähiten pisteitä saanutta olivat Sanna Stén ja Jyrki Järvi. Yötestin säännöt kuitenkin muuttuivat, eivätkä kaksi vähiten pisteitä saanutta joutuneet suoraan Yötestiin. Vähiten pisteitä saanut Stén hävisi Yötestin viime jaksossa toisen mahdollisuuden saaneelle Haanpäälle, ja joutui jättämään kilpailun ensimmäisenä.
Kolmannen jakson ensimmäinen kilpailu oli nimeltään Robin Hood, jossa kilpailijoiden piti ampua jousipyssyllä mahdollisimman keskelle taulua. Voiton vei Timo Peltomaa. Toisessa tehtävässä kilpailijoiden piti hioa heille annetusta kivestä mahdollisimman painava kuutio, joka kuitenkin sopisi heille näytetyn laatikon sisälle. Kilpailun voitti Jyrki Järvi. Päivän päätteeksi vähiten pisteitä sai Anne Haanpää, joka valitsi vastustajakseen Yötestiin Amin Asikaisen. Haanpää häviää, mutta molemmat saivat jatkaa kilpailua, koska Pertti Ukkola joutui jättämään kilpailun kesken polvivamman vuoksi.
Neljännessä jaksossa ensimmäinen kilpailu on joukkuetehtävä, jossa voiton vei Jari Isometsän, Toni Niemisen ja Anne Haanpään joukkue. Yökisassa voiton vie myös Isometsä. Anne Haanpää sai jälleen vähiten pisteitä, ja hän valitsi Yötestiin Eeva-Maria Saaren. Saari voittaa ja Haanpää joutuu lähtemään kotiin.
Aiheesta muualla

Virallinen sivusto (Arkistoitu – Internet Archive)
David Brandes

David Brandes, aikaisemmalta nimeltään David Brändle (s. 9. joulukuuta 1968 Basel, Sveitsi) on saksalainen muusikko, lauluntekijä ja tuottaja.
Brandes on kirjoittanut ja tuottanut kappaleita monille artisteille, kuten E-Roticille, Bad Boys Bluelle, Gracia Baurille, Vanilla Ninjalle ja Shanadoolle. Hän toimi E-Rotic yhtyeen tuottajana sekä lauloi yhtyeessä myös rap-osuuksia. Vuonna 2005 paljastui, että Brandes oli ostanut satoja hänen itsensä tuottamiaan singlejä manipuloidakseen musiikkilistoja. Artistit, joiden tuottajana Brandes toimi, mitätöitiin German Top 100 -listalta kolmen kuukauden ajaksi. Tuolloin päättyi myös Brandesin ja Vanilla Ninjan pitkäaikainen yhteistyö.
Nalssiga joeumyeon chajagagesseoyo

| Nalssiga joeumyeon chajagagesseoyo> 날씨가 좋으면 찾아가겠어요 |
| --- | --- |
Tyyli:  draama
Kestoaika:  70 min
Pääosissa:   Seo Kang-joon  Park Min-young 
Alkuperämaa:   Korean tasavalta
Verkko:   JTBC
Esitetty:  24. helmikuuta 2020 – 21. huhtikuuta 2020
Jaksoja:  16
Tuotanto
Tuotantoyhtiö(t):   Ace Factory 
Aiheesta muualla
Virallinen sivusto
IMDb
Nalssiga joeumyeon chajagagesseoyo (kor. 날씨가 좋으면 찾아가겠어요, engl. When the Weather Is Fine) on televisioyhtiö JTBC:n esittämä eteläkorealainen draamasarja. Sen päärooleissa ovat Seo Kang-joon ja Park Min-young.
Aiheesta muualla

Viralliset kotisivut
Nallıhan

| Nallıhan |
| --- | --- |

 Nallıhan
 Koordinaatit: 40°11′N, 31°21′E 
Valtio:   Turkki
Maakunta:  Ankaran maakunta
Hallinto:  
 – Pormestari:  Ahmet Adnan Okur
Väkiluku (2012):  19 106
Infobox OKVirheellinen NIMI-arvo: 
Nallıhan on piirikunta Turkin Ankaran maakunnassa. Vuoden 2012 väestönlaskennassa Nallıhanin väkiluku oli 19 106.
Aiheesta muualla

Kuvia tai muita tiedostoja aiheesta Nallıhan Wikimedia Commonsissa
David Bratton

| Mitalit> Maa:   Yhdysvallat.Miesten vesipallo. Olympialaiset  | Mitalit> Maa:   Yhdysvallat.Miesten vesipallo. Olympialaiset  | Mitalit> Maa:   Yhdysvallat.Miesten vesipallo. Olympialaiset  | Maa:   Yhdysvallat> Miesten vesipallo. |
| --- | --- | --- | --- |
|  Kultaa | St. Louis 1904 | joukkuekilpailu |  |
David Bratton (lokakuu 1869 New York, New York – 3. joulukuuta 1904 Chicago, Illinois) oli yhdysvaltalainen vesipalloilija, uimari ja olympiavoittaja. Hän kilpaili vuoden 1904 kesäolympialaisissa Saint Louisissa, jossa hän kuului vesipallossa kultaa voittaneeseen New York Athletic Club -joukkueeseen. Samoissa kisoissa Bratton osallistui 4 × 50 jaardin vapaauintiviestiin, jossa sijoittui neljänneksi.
DVB-RCS

DVB-RCS (Digital Video Broadcast - Return Channel via Satellite) on DVB-standardi, joka määrittelee satelliittivälitteisten internetyhteyksien ja muiden datapalveluiden paluukanavan toteutuksen. DVB-RCS on kuvattu ETSI-standardissa EN 301 790. Yhteyden muodostamiseen käytettävä lautasantenni on tyypillisesti halkaisijaltaan 1–2 metriä. Standardista on myöhemmin julkaistu uusi versio DVB-RCS+M, joka tuo muun muassa mahdollisuuden mobiilikäyttöön. DVB-RCS luotiin avoimessa ympäristössä, johon jokainen DVB-jäsen saattoi osallistua. Kommunikaatiojärjestelmä laadittiin vuonna 1999 ja sen laati DVB Foundation.
DVB-C

DVB-C lähetysjärjestelmän kaavio.
DVB-C (Digital Video Broadcasting - Cable) on DVB-standardi digitaalisen televisiokuvan lähettämiseksi kaapeliverkossa. DVB-C käyttää MPEG-2 tai MPEG-4 pakkausta ja QAM-modulaatiota.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:DVB-C
Daniela Pejšová

| Daniela Pejšová> Henkilötiedot |
| --- | --- |
Syntynyt: 14. elokuuta 2002 (ikä 22) Teplice
Kansalaisuus:   Tšekki
Jääkiekkoilija
Pelipaikka:  Puolustaja
Seura
Seura:  Luleå
Sarja:  Svenska damhockeyligan
| Mitalit> Maa:  Tšekki.Naisten jääkiekko.MM-kilpailut  | Mitalit> Maa:  Tšekki.Naisten jääkiekko.MM-kilpailut  | Mitalit> Maa:  Tšekki.Naisten jääkiekko.MM-kilpailut  | Maa:  Tšekki> Naisten jääkiekko. |
| --- | --- | --- | --- |
|  Pronssia | Tanska 2022 |  |  |
|  Pronssia | Kanada 2023 |  |  |
Daniela Pejšová (s. 14. elokuuta 2002 Teplice) on tšekkiläinen jääkiekkoilija, pelipaikaltaan puolustaja. Hän on saavuttanut Tšekin maajoukkueen pelaajana kaksi MM-pronssia.
Pejšová edusti kotimaassaan Roudnice nad Labemia. Hän siirtyi pelaamaan Ruotsiin vuonna 2018. Hän edusti Modo Hockeyta kausina 2018–2022 ja Luleåta kaudesta 2022–2023 alkaen. Hän voitti Luleåssa Ruotsin mestaruuden kausilla 2022–2023 ja 2023–2024.
Pejšová pelasi Tšekin alle 18-vuotiaiden maajoukkueessa vuosien 2018, 2019 ja 2020 MM-kilpailuissa. Hän on pelannut Tšekin naisten maajoukkueessa vuoden 2022 talviolympialaisissa ja viisissä MM-kilpailuissa vuosina 2019 ja 2021–2024. Hän saavutti MM-pronssia vuosina 2022 ja 2023. Vuoden 2022 MM-kilpailuissa hänet valittiin turnauksen tähdistökentälliseen ja parhaaksi puolustajaksi. Vuonna 2023 kilpailluissa talviuniversiadeissa hän saavutti pronssia.
Monta pientä maailmaa (albumi)

| Monta pientä maailmaa Petri Möller |
| --- | --- | --- |

Studioalbumin tiedot
 Äänitetty : Finnvox-studiolla
 Julkaistu: 1988
 Tuottaja(t): Pekka Aarnio
 Tyylilaji: suomirock
 Kesto: 42.00
 Levy-yhtiö: Polarvox
Petri Möllerin muut studioalbumit
|   | Monta pientä maailmaa 1988 | Sateisen maan kuningas 1997 |
Monta pientä maailmaa on Claudia-yhtyeessä toimineen laulaja ja lauluntekijä Petri Möllerin studioalbumi vuodelta 1988. Sen on kustantanut Polarvox  ja tuottaja on Pekka Aarnio. Levy on äänitetty Finnvox-studiolla.
Kappaleet

Kaikki kappaleet ovat Petri Möllerin tekemiä. Sovitukset on tehnyt Antero Jakoila
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Lupasit kaiken muun | 3.33 |  |  |  |  |  |  |  |
| 2. | Yhä uudelleen | 3.50 |  |  |  |  |  |  |  |
| 3. | Voit saada kaiken | 3.36 |  |  |  |  |  |  |  |
| 4. | Ettei taas | 3.30 |  |  |  |  |  |  |  |
| 5. | Viimeistään silloin | 3.18 |  |  |  |  |  |  |  |
| 6. | Täältä sinne on matkaa | 3.18 |  |  |  |  |  |  |  |
| 7. | Monta pientä maailmaa | 3.19 |  |  |  |  |  |  |  |
| 8. | Olen odottanut sinua vain | 3.50 |  |  |  |  |  |  |  |
| 9. | Kuinka saan sinut takaisin | 4.00 |  |  |  |  |  |  |  |
| 10. | Kiirehdi tyttö | 3.03 |  |  |  |  |  |  |  |
| 11. | Mikä tekee sinusta niin rakkaan minulle | 3.30 |  |  |  |  |  |  |  |
| 12. | Jotain niin kaunista | 3.36 |  |  |  |  |  |  |  |
Muusikot

Petri Möller – laulu, taustalaulut
Antero Jakoila – kitarat
Häkä Virtanen – basso
Jartsa Karvonen – rummut
Seppo Helin – piano, kosketinsoittimet
Pepa Päivinen – saksofoni
Antero Priha – trumpetti
Jukka Asiala – taustalaulut
DVB-S

DVB-S (Digital Video Broadcasting - Satellite) on DVB-standardi digitaalisen televisiokuvan lähettämiseksi satelliittiyhteyden välityksellä. Se julkaistiin vuonna 1993 ja ensimmäisenä sen otti kaupalliseen käyttöön Canal+.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:DVB-S
Circuit of the Americasin 6 tunnin ajo 2014

|  Circuit of the Americasin 6 tunnin ajo 2014 |
| --- | --- |
 4 osakilpailu 8 osakilpailusta kaudella FIA World Endurance Championship -kausi 2014. 

Päivämäärä:  18.–20. syyskuuta 2014
Sijainti:  Circuit of the Americas
Kilpailun kesto:  6 tuntia
Circuit of the Americasin 6 tunnin ajo 2014 oli FIA WEC -sarjan kauden 2014 neljäs osakilpailu, joka ajettiin Yhdysvaltojen Austinissa, Circuit of the Americasin radalla 18.–20. syyskuuta 2014. Kolmikko Marcel Fässler, André Lotterer ja Benoît Tréluyer ajoi osakilpailun voittoon Audi R18 -autollaan.
Miekkailu kesäolympialaisissa 2024 – naisten floretin joukkuekilpailu

Naisten florettimiekkailun joukkuekilpailu Pariisin 2024 kesäolympialaisissa kilpailtiin 1. elokuuta 2024 Grand Palais’ssa Pariisissa. Kilpailuun osallistui kahdeksan joukkuetta, joista jokainen koostui kolmesta varsinaisesta jäsenestä ja yhdestä varajäsenestä. Kilpailun voitti Yhdysvallat, hopeaa sai Italia ja pronssia Japani. Kyseessä oli Yhdysvalloille ensimmäinen joukkuekilpailun kultamitali olympialaisissa ja Japanille ensimmäinen olympiamitali naisten floretin joukkuekilpailussa.
Karsinta

Olympiamiekkailun joukkuekilpailuihin pääsi mukaan kahdeksan joukkuetta: maailmanrankingin neljä parasta ja näiden ulkopuolelta rankingissa korkeimmalla ollut joukkue kultakin neljältä karsinta-alueelta.
Formaatti

Mukaan päässeet kahdeksan joukkuetta sijoitettiin yksinkertaiseen pudotuskaavioon. Puolivälierävaiheen voittajat jatkoivat välieriin, häviäjät sijoitusotteluihin. Välierien voittajat kohtasivat loppuottelussa ja häviäjät pronssiottelussa.
Kussakin joukkueessa kilpaili kolme varsinaista jäsentä ja yksi varajäsen. Ottelut koostuivat yhdeksästä osaottelusta niin, että kummankin joukkueen kaikki varsinaiset jäsenet ottelivat toisen joukkueen kaikkia varsinaisia jäseniä vastaan. Halutessaan joukkueet saattoivat korvata varajäsenellä kenet tahansa varsinaisen jäsenen ennen osaottelun alkua. Osaottelut kestivät kolme minuuttia tai kunnes toinen joukkueista saavutti pistetavoitteen. Tavoite kasvoi jokaisessa osaottelussa viidellä niin, että ensimmäinen osaottelu päättyi toisen joukkueen noustua viiteen pisteeseen, toinen kymmeneen ja niin edelleen. Voittaja oli se joukkue, joka ensimmäisenä saavutti 45 pistettä tai oli johdossa ajan loppuessa viimeisessä osaottelussa. Tasatilanteessa siirryttiin minuutin mittaiselle jatkoajalle, jossa ensin pisteen saanut voitti.
Tapahtumat

Puolivälieristä välieriin pääsivät Italia, Japani, Kanada ja Yhdysvallat. Välierissä Italia voitti Japanin ja Yhdysvallat Kanadan melko selvin luvuin 45–39 ja 45–31. Pronssiottelussa kohtasivat Japani ja Kanada. Ottelu pysyi pitkälti tasaisena: Japani nousi välillä muutaman pisteen johtoon, mutta Kanada tasoitti tilanteen. Viimeiseen osaotteluun lähdettäessä tilanne oli kuitenkin 32–29 Japanin eduksi. Eleanor Harvey, joka oli floretin yksilökilpailussa ottanut yllättäen Kanadan ensimmäisen olympiamitalin miekkailussa, sai kavennettua eron yhteen pisteeseen Yūka Uenoa vastaan. Ueno sai ottelun loppuhetkillä Harveyn hyökkäysyritykset puolustettua, ja Japani vei pronssin pistein 33–32.
Loppuottelussa Yhdysvaltain joukkueen Lee Kiefer ja Lauren Scruggs, jotka ottivat floretin henilökohtaisessa kilpailussa kaksoisvoiton, veivät ensimmäisissä osaotteluissaan Yhdysvallat johtoon. Johtoasemassa pistein 19–15 Yhdysvallat vaihtoi otteluun varajäsen Maia Weintraubin, joka ei ollut osallistunut lainkaan kahteen ensimmäiseen otteluun. Weintraub voitti ensimmäisen osaottelunsa kymmenkertaista maailmanmestari Arianna Errigoa vastaan 6–4 ja toisen osaottelunsa 5–1. Viimeiseen osaotteluun, Scruggs vastaan Errigo, lähdettiin Yhdysvaltain johdossa 40–32. Errigo aloitti osaottelunsa vahvasti ja kavensi tilanteeksi 42–39. Sen jälkeen Scruggs kuitenkin voitti kolme perättäistä pistettä, ja Yhdysvallat voitti ottelun ja olympiakullan pistein 45–39.
Ottelukaavio

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | Puolivälierät | Puolivälierät |  |  | Välierät | Välierät |  |  | Loppuottelu | Loppuottelu |
:  


|  |  Italia | 45 |  |  |  |  |  |  |  |  |
|  |  Italia | 45 |  |  |  |  |  |  |  |  |
|  |  Egypti | 14  |  |  |  |  |  |  |  |  |
|  |  Egypti | 14  |  |  |  Italia | 45 |  |  |  |  |
|  |  |  |  |  |  Italia | 45 |  |  |  |  |
|  |  |  |  |  |  Japani | 39  |  |  |  |  |
|  |  Puola | 30 |  |  |  Japani | 39  |  |  |  |  |
|  |  Puola | 30 |  |  |  |  |  |  |  |  |
|  |  Japani | 45  |  |  |  |  |  |  |  |  |
|  |  Japani | 45  |  |  |  |  |  |  |  Italia | 39 |
|  |  |  |  |  |  |  |  |  |  Italia | 39 |
|  |  |  |  |  |  |  |  |  |  Yhdysvallat | 45  |
|  |  Ranska | 36 |  |  |  |  |  |  |  Yhdysvallat | 45  |
|  |  Ranska | 36 |  |  |  |  |  |  |  |  |
|  |  Kanada | 38  |  |  |  |  |  |  |  |  |
|  |  Kanada | 38  |  |  |  Kanada | 31 |  |  |  |  |
|  |  |  |  |  |  Kanada | 31 |  |  |  |  |
|  |  |  |  |  |  Yhdysvallat | 45  |  |  | Pronssiottelu | Pronssiottelu |
|  |  Kiina | 37 |  |  |  Yhdysvallat | 45  |  |  | Pronssiottelu | Pronssiottelu |
|  |  Kiina | 37 |  |  |  |  |  |  |  |  |
|  |  Yhdysvallat | 45  |  |  |  |  |  |  |  |  |
|  |  Yhdysvallat | 45  |  |  |  |  |  |  |  Japani | 33 |
|  |  |  |  |  |  |  |  |  |  Japani | 33 |
|  |  |  |  |  |  |  |  |  |  Kanada | 32  |
|  |  |  |  |  |  |  |  |  |  Kanada | 32  |
Sijoitusottelut
Sijoitukset

| Sija | Joukkue | Urheilijat |
| --- | --- | --- |
| 01  |  Yhdysvallat | Jacqueline Dubrovich Lee Kiefer Lauren Scruggs Maia Weintraub |
| 02  |  Italia | Arianna Errigo Martina Favaretto Francesca Palumbo Alice Volpi |
| 03  |  Japani | Sera Azuma Komaki Kikuchi Karin Miyawaki Yūka Ueno |
| 4 |  Kanada | Jessica Guo Eleanor Harvey Yunjia Zhang |
| 5 |  Ranska | Pauline Ranvier Ysaora Thibus Eva Lacheray Anita Blaze |
| 6 |  Puola | Julia Walczyk Martyna Jelińska Hanna Łyczbińska Martyna Synoradzka |
| 7 |  Kiina | Huang Qianqian Wang Yuting Chen Qingyuan Jiao Enqi |
| 8 |  Egypti | Sara Amr Hossny Yara El-Sharkawy Malak Hamza Noha Hany |
Daniel Pavlov

Daniel Pavlov (bulg. Даниел Павлов; s. 6. marraskuuta 1967 Tšerven Bryag) on bulgarialainen jousiampuja. Hän edustaa seuratasolla Tsenter Sofiaa. Pavlov on ollut FITA:n ranking-listalla parhaimmillaan sijalla 83. Tämä tapahtui huhtikuussa 2008.
Pavlov osallistui Pekingin olympialaisiin 2008, joissa hän oli ranking-kierroksen jälkeen 59. ja sai ensimmäisellä pudotuskierroksella vastaan venäläisen Balžinima Tsyrempilovin. Pavlov hävisi Tsyrempiloville pistein 112–102 ja sai kisoista jaetun sijoituksen 52.
Pavlov on naimisissa ja hänellä on kaksi lasta.
MMEN

| MMEN> Tiedot |
| --- | --- |
Tyylilaji:  rap, R&B, pop, dancepop
Kotipaikka:  Tampere
Jäsenet:  Juels   Ossi R.  
Aiheesta muualla
mmenmusic.com
Infobox OKNimi-testi OK: 
MMEN eli Millionaire Men on tamperelainen rap-musiikkia tuottava muusikkoduo, jonka muodostavat Juha-Matti "Juels" Penttinen ja Ossi "Ossi R." Riita. MMEN on tuottanut kappaleita monille Suomen merkittävimmistä rap-artisteista, muun muassa Petri Nygårdille, Cheekille, Fintelligensille, Uniikille ja Janne Ordénille.
MMEN tunnetaan erityisesti tuottajaduona Petri Nygårdin hittikappaleiden takana, MMEN on tuottanut mm. "Selvä päivä", "Märkää" ja "3 asiaa" -kappaleet. MMEN:in Cheekille säveltämä "Liekeissä" -kappale oli ehdokkaana Vuoden biisiksi 2008 Emma-gaalassa. Suomen virallisen latauslistan kärkipaikkaa "Liekeissä" piti hallussaan yhdeksän viikkoa. Lisäksi se voitti Suomen The Voice -radiokanavan 2008 Kesähitti-äänestyksen.
Luettelo MMEN:in tuottamista kappaleista > 2007 > Cheek – Kasvukipuja

2. "Vastatuulta" (mukana Sami Saari)
Luettelo MMEN:in tuottamista kappaleista > 2007 > Cheek – Tuhlaajapoika (single)

4. "Sun täytyy" (mukana Sami Saari) (MMEN Remix)
Luettelo MMEN:in tuottamista kappaleista > 2007 > Muut

Kelju-Koo – "EdesTakas"
Kelju-Koo – "Voittaja elämäs"
Kelju-Koo – "Ääntä!"
Luettelo MMEN:in tuottamista kappaleista > 2008 > Cheek – Kuka sä oot

2. "Liekeissä"
3. "Kanssa tai ilman" (mukana Illi)
11. "Samaa rataa" (mukana Sami Saari)
Luettelo MMEN:in tuottamista kappaleista > 2008 > Fintelligens – Lisää

5. "Liian myöhästä" (mukana Osmo Ikonen)
Luettelo MMEN:in tuottamista kappaleista > 2008 > Lord Est – Tulin teitä muistuttaan

9. "Nettisuhde"
Luettelo MMEN:in tuottamista kappaleista > 2008 > Uniikki – Nuor Tolppanen vol. 1 (Mixtape)

8. "Vaik mitä tekis" (julkaistu myös Syvällä pelissä vol. 1 -kokoelmalla)
10. "Savu" (mukana Henrika)
Luettelo MMEN:in tuottamista kappaleista > 2008 > Syvällä pelissä vol. 1 -kokoelma

1. Elastinen, Cheek & Lord Est – "Syvällä pelissä"
10. Travis Bicle – "Drink It Up"
Luettelo MMEN:in tuottamista kappaleista > 2009 > Cheek – Jare Henrik Tiihonen

1. "Mitä tänne jää"
3. "Jos mä oisin sä"
7. "Viihdyttäjä"
Luettelo MMEN:in tuottamista kappaleista > 2009 > Cheek – Mitä tänne jää (single)

2. "Jos mä oisin sä" (Rähinä Remix, mukana Uniikki, Redrama, Elastinen ja Illi)
Luettelo MMEN:in tuottamista kappaleista > 2009 > Lord Est – Se on päätetty

8. "Uusavuton"
9. "Hehku"
Luettelo MMEN:in tuottamista kappaleista > 2009 > Uniikki – Juokse poika juokse

2. Vapaa"
11. "Pojat on poikii" (mukana Elastinen & Spekti)
13. "Piiloon" (mukana Henrika)
Luettelo MMEN:in tuottamista kappaleista > 2009 > Muut

Cheek – "Liekeissä" (MMEN Remix)
Luettelo MMEN:in tuottamista kappaleista > 2009 > Petri Nygård – Kaikkee pitää olla

2. "Sanon suoraan"
3. "Onko sulla pokkaa?"
4. "Petri on paras"
8. "Aina"
11. "Mitävittuuvaan"
12. "Pillumagneetti"
14. "Kippis kulaus"
Luettelo MMEN:in tuottamista kappaleista > 2009 > Redrama – Hold Me Back

2. "Hold Me Back" (MMEN Remix)
Luettelo MMEN:in tuottamista kappaleista > 2010 > Kymppilinja – Valmistaudu olemaan väärässä

3. "Selvinpäin"
Luettelo MMEN:in tuottamista kappaleista > 2010 > Cheek – Jare Henrik Tiihonen 2

1. "Viimeiseen hengenvetoon" (mukana Illi)
3. "Niin hyvin että hävettää" (mukana Mia)
4. "Jippikayjei" (tuotannossa mukana Elastinen & Iso H)
8. "Repsikka" (mukana Osmo Ikonen)
10. "Tyhmää ja tyylikästä"
11. "Orjantappuraa"
Luettelo MMEN:in tuottamista kappaleista > 2010 > Muut

Ideaali & Jay Who? – "Etkot"
Luettelo MMEN:in tuottamista kappaleista > 2011 > Petri Nygård – Kaikki tai ei mitään

1. "Mee kyykkyyn" (4:25)
2. "Selvä päivä" (mukana Lord Est) (3:29)
4. "Sarvet esiin" (mukana Mokoma) (4:38)
6. "Herkku" (4:25)
8. "Jatkoille" (3:40)
11. "Villi ja vitun vapaa" (3:51)
12. "Luonnon kihara" (1:09)
15. "Rokkiporno" (4:17)
Luettelo MMEN:in tuottamista kappaleista > 2011 > Lord Est – Sonmoro senjoro

1. "Juoksen vapaana kaupunkiin" (3:51)
2. "Huono päivä, hyvä ilta" (3:25)
4. "Karkkipäivä" (3:15)
5. "Iisisti pysy rytmissä" (4:22)
6. "Reggaerekka" (mukana Petri Nygård) (3:55)
10. "Joulu etelässä" (3:50)
11. "Hellä ori (MMEN Remix)" (3:13)
Luettelo MMEN:in tuottamista kappaleista > 2011 > Uniikki & MG – 8190

6. "Maantiekiitäjät"
Luettelo MMEN:in tuottamista kappaleista > 2011 > Muut

MMEN – "Blockfest 2011" (mukana Cheek, Uniikki, Elastinen, Timo Pieni Huijaus, Kalle Kinos, VilleGalle, Lord Est)
Luettelo MMEN:in tuottamista kappaleista > 2012 > Petri Nygård – Mun mielestä

Koko levy
Luettelo MMEN:in tuottamista kappaleista > 2012 > Cheek – Sokka irti

1. "Liiga music"
Luettelo MMEN:in tuottamista kappaleista > 2012 > Majuri – Nätti-Jussi EP

5. "Takas ekaa kertaa"
Luettelo MMEN:in tuottamista kappaleista > 2013 > Cheek – Kuka muu muka

7. "Fiiliksissä" (mukana Diandra)
8. "Omat säännöt"
9. "Niille joil on paha olla"
Luettelo MMEN:in tuottamista kappaleista > 2013 > Petri Nygård – Valmis mihin vaan

Koko levy
Luettelo MMEN:in tuottamista kappaleista > 2017 > Ruma - TBA

Tina Tönap
Aiheesta muualla

MMEN Facebook -sivustolla
MMEN tuottajana - Discogs.com
Mia (albumi)

| Mia Minä ja Ville Ahonen |
| --- | --- | --- |

Studioalbumin tiedot
 Julkaistu: 1. maaliskuuta 2013
 Tuottaja(t): Artturi Taira
 Tyylilaji: indie pop
 Levy-yhtiö: Johanna Kustannus
Listasijoitukset
  20.
Minä ja Ville Ahonen -yhtyeen muut julkaisut
| Minä ja Ville Ahonen 2010 | Mia 2013 |   |
Mia on indie pop -yhtye Minä ja Ville Ahosen toinen studioalbumi. Se julkaistiin 1. maaliskuuta 2013 levymerkillä Johanna Kustannus.
Kappaleet

Joulukuun kolmas – 4.36
Ennen kuin kuolen – 2.57
Mia – 4.30
Pieni hauta – 2.12
Kerro minulle rakkaani – 5.19
Syksy – 4.29
Mene kotiin – 4.38
Pimeys tuli huoneeseen taas – 4.29
Rohkeus – 3.56
Kokoonpano

Ville Ahonen – laulu, kitara
Jani Hietanen – kitara
Tuomas Skopa – bassokitara, taustalaulu
Alina Toivanen – rummut
Masi Tiitta – kosketinsoitin
Olavi Töyli – klarinetti (kappaleet 1 ja 9)
Juho Viljanen – pasuuna (kappale 4)
Artturi Taira – tuottaja, äänittäjä
Sampsa Väätäinen – äänittäjä, miksaaja
Svante Forsbäck – masteroija
Ahonen & Lamberg – kansikuva
Chris Vidal Tenomaa – valokuvat
Riku Mattila – A&R
Arvostelut

Desibeli.net:
Nrgm.fi: 79/100
Rumba:
Soundi:
Aiheesta muualla

Mia discogs.com -sivustolla
Mikko Puumalainen

| Mikko Puumalainen |
| --- | --- |

Henkilötiedot
Syntynyt: 22. maaliskuuta 1961 (ikä 63) Helsinki
Kansalaisuus:  suomalainen
Ammatti:  juristi
Mikko Ilari Puumalainen (s. 22. maaliskuuta 1961 Helsinki) on suomalainen juristi, joka on toiminut apulaisoikeuskanslerina vuodesta 2007 lähtien.
Elämä

Puumalainen valmistui Helsingin yliopistosta oikeustieteen kandidaatiksi vuonna 1985 ja oikeustieteen lisensiaatiksi vuonna 1994, suoritti Master of Laws (LL.M.) -tutkinnon Lontoon yliopistossa vuonna 1993 sekä väitteli oikeustieteen tohtoriksi Turun yliopistossa vuonna 2018. Hän myös sai varatuomarin arvon vuonna 1987.
Puumalainen on työskennellyt muun muassa lainsäädäntöneuvoksena oikeusministeriössä vuosina 1990–1995, erityisasiantuntijana Suomen pysyvässä edustustossa Euroopan unionissa vuosina 1996–1998, kaupallisena neuvoksena ulkoasiainministeriössä vuonna 1998, erityisasiantuntijana valtioneuvoston kansliann EU-yksikössä vuosina 1998–2000 ja neuvottelevana virkamiehenä valtioneuvoston kanslian EU-sihteeristössä vuosina 2000–2001. Hän toimi Suomen ensimmäisenä vähemmistövaltuutettuna vuosina 2002–2007. Vuonna 2007 tasavallan presidentti Tarja Halonen nimitti Puumalaisen apulaisoikeuskanslerin virkaan oikeusministeri Tuija Braxin ehdotuksesta. Vuosina 2016–2017 Puumalainen toimi korkeimmassa hallinto-oikeudessa määräaikaisena tuomarina.